PANEVĖŽIO MIESTO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL SAVIVALDYBĖS ADMINISTRACIJOS DIREKTORIAUS 2017 M. GRUODŽIO 15 D. ĮSAKYMO NR. A-1101(4.1E) „DĖL SAVIVALDYBĖS DOKUMENTŲ TVARKYMO IR APSKAITOS DOKUMENTŲ VALDYMO SISTEMOJE „AVILYS“ TVARKOS APRAŠO PATVIRTINIMO IR ADMINISTRACIJOS DIREKTORIAUS 2017 M. VASARIO 3 D. ĮSAKYMO NR. A-92 1 PUNKTO PRIPAŽINIMO NETEKUSIU GALIOS“ PAKEITIMO

2022 m. gruodžio 5 d. Nr. A-1071

Panevėžys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi:

1.	P a k e i č i u Panevėžio miesto savivaldybės dokumentų tvarkymo ir apskaitos dokumentų valdymo sistemoje „Avilys“ tvarkos aprašo, patvirtinto Panevėžio miesto savivaldybės administracijos direktoriaus 2017 m. gruodžio 15 d. įsakymu Nr. A-1101(4.1E) „Dėl Savivaldybės dokumentų tvarkymo ir apskaitos dokumentų valdymo sistemoje „Avilys“ tvarkos aprašo patvirtinimo ir Administracijos direktoriaus 2017 m. vasario 3 d. įsakymo Nr. A-92 1 punkto pripažinimo netekusiu galios“, 98 punktą ir jį išdėstau taip:

„98. Savivaldybės mero potvarkiai, administracijos direktoriaus įsakymai rengiami ir derinami „Avilyje“, pasirašomi kvalifikuotu elektroniniu parašu. Savivaldybės mero potvarkiai, administracijos direktoriaus įsakymai, kurių Dokumentacijos plane nurodytas saugojimo terminas yra trumpas (ne ilgiau kaip 10 metų), pasirašomi „Avilio“ priemonėmis. Savivaldybės mero potvarkius rengia Sekretoriatas, skyrių vedėjai, valstybės tarnautojai. Savivaldybės administracijos direktoriaus įsakymus rengia skyrių vedėjai, valstybės tarnautojai ir darbuotojai.“

2.	N u s t a t a u, kad šis įsakymas:

2.1.	įsigalioja nuo 2023 m. sausio 2 d.;

2.2.	skelbiamas Teisės aktų registre ir Panevėžio miesto savivaldybės interneto svetainėje www.panevezys.lt.

Administracijos direktorius	Tomas Jukna